เปิดเซฟ 6 รมต.โกเกี๊ยะ รวยสุด อู้ฟู้ 5.4 พันล้าน สนธิรัตน์ ไร้หนี้
ป.ป.ช.เปิดบัญชีทรัพย์สิน 6 รมต. รัฐบาล ตู่ 2/1 พิพัฒน์ เจ้าพ่อธุรกิจฝั่งอันดามัน รวยสุด 5.4 พันล้าน กนกวรรณ แชมป์ที่ดิน มูลค่า 1.3 พันล้าน ส่วน สนธิรัตน์ รวยเบาะๆ ร้อยกว่าล้าน แต่ไร้หนี้ ด้าน เสี่ยต่อ เบอร์ 1 รั้วเกษตร แง้มเซฟดู มีเกือบร้อยล้าน อิทธิพล ตามมาติดๆ เบ็ดเสร็จ 81 ล้านบาท,เมื่อวันที่ 9 ต.ค.62 สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ,เปิดเผยบัญชีทรัพย์สินและหนี้สิน,ของรัฐมนตรีกรณีเข้ารับตำแหน่ง เมื่อวันที่ 16 ก.ค.62 จำนวน 6 คน ประกอบด้วย,1) ,นายพิพัฒน์ รัชกิจประการ, รมว.ท่องเที่ยวฯ มีทรัพย์สินรวมคู่สมรส 5,436 ล้านบาท ส่วนใหญ่คือเงินลงทุน 5,291 ล้านบาท หนี้สิน 223 ล้านบาท,2) ,นางกนกวรรณ วิลาวัลย์, รมช.ศึกษาฯ มีทรัพย์สินรวมคู่สมรส 1,400 ล้านบาท ส่วนใหญ่เป็นที่ดิน 295 แปลง มูลค่า 1,320 ล้านบาท หนี้สิน 63 ล้านบาท,3) ,นายสนธิรัตน์ สนธิจิรวงศ์, รมว.พลังงาน มีทรัพย์สิน 149 ล้านบาท ส่วนใหญ่เป็นเงินลงทุน 84 ล้านบาท ไม่มีหนี้สิน,4) ,นายนิพนธ์ บุญญามณี, รมช.มหาดไทย มีทรัพย์สินรวมคู่สมรส 121 ล้านบาท ส่วนใหญ่เป็น ที่ดิน 57 ล้านบาท หนี้สิน 3.8 หมื่นบาท,5) ,นายเฉลิมชัย ศรีอ่อน, รมว.เกษตรฯ มีทรัพย์สินรวมคู่สมรส 97 ล้านบาท ส่วนใหญ่เป็นที่ดิน 73 ล้านบาท หนี้สิน 10 ล้านบาท,6) ,นายอิทธิพล คุณปลื้ม, รมว.วัฒนธรรม มีทรัพย์สินรวมคู่สมรส 81 ล้านบาท ส่วนใหญ่เป็นเงินฝาก 38 ล้านบาท หนี้สิน 8 แสนบาท,สำหรับการเปิดเผยบัญชีทรัพย์สินของคณะรัฐมนตรีในรัฐบาล พล.อ.ประยุทธ์ จันทร์โอชา กรณีเข้ารับตำแหน่งเมื่อวัน 16 ก.ค.นั้น มีรัฐมนตรีที่จะต้องยื่นบัญชีใหม่ 7 คน โดย 6 คน ป.ป.ช.ได้เปิดเผยบัญชีทรัพย์สินแล้ว ยกเว้น นางมนัญญา ไทยเศรษฐ์ รมช.เกษตรฯ ที่เพิ่งยื่นบัญชีทรัพย์สินต่อสำนักงาน ป.ป.ช.จังหวัดอุทัยธานี เมื่อวันที่ 7 ต.ค.ที่ผ่านมา ซึ่งสำนักงาน ป.ป.ช.จะกำหนดวันเปิดเผยต่อไป,ส่วนที่เหลือเข้ามาตรา 105 วรรค 4 ของพระราชบัญญัติประกอบรัฐธรรมนูญ ว่าด้วยการป้องกันและปราบปรามการทุจริต ที่กำหนดว่า หากพ้นจากตำแหน่งและเข้ารับตำแหน่งภายใน 1 เดือน ไม่ต้องยื่นบัญชีทรัพย์สินต่อ ป.ป.ช. แต่มีรัฐมนตรี 22 คน ที่ยื่นเพื่อไว้เป็นหลักฐานต่อ ป.ป.ช. แต่ ป.ป.ช.ไม่สามารถเปิดเผยได้ว่าเป็นรัฐมนตรีคนใดบ้าง.,ผู้สื่อข่าวรายงานว่า สำหรับบัญชีทรัพย์สินของ นายพิพัฒน์ แจ้งบัญชีรวมคู่สมรส คือ นางนาที รัชกิจประการ จำนวน 5,436 ล้านบาท มีหนี้สินรวม 225 ล้านบาทนั้น มีจำนวนไม่ตรงกับบัญชีของ นางนาที ที่เคยยื่นบัญชีทรัพย์สินกรณีเข้ารับตำแหน่ง ส.ส.เมื่อวันที่ 25 พ.ค.62 โดยแจ้งทรัพย์สินรวมคู่สมรส 4,674 ล้านบาท มีหนี้สินรวม 177 ล้านบาท เท่ากับว่า นายพิพัฒน์ และ นางนาที ในช่วงเวลาประมาณ 2 เดือน มีทรัพย์สินเพิ่มขึ้น 762 ล้านบาท มีหนี้สินเพิ่มขึ้น 48 ล้านบาท โดยทรัพย์สินส่วนใหญ่ที่เพิ่มขึ้นนั้น เป็นในส่วนเงินลงทุนของ นายพิพัฒน์ 
ป.ป.ช.เปิดบัญชีทรัพย์สิน 6 รมต. รัฐบาล ตู่ 2/1 พิพัฒน์ เจ้าพ่อธุรกิจฝั่งอันดามัน รวยสุด 5.4 พันล้าน กนกวรรณ แชมป์ที่ดิน มูลค่า 1.3 พันล้าน ส่วน สนธิรัตน์ รวยเบาะๆ ร้อยกว่าล้าน 
บัญชีทรัพย์สิน,เปิดบัญชีทรัพย์สิน,ป.ป.ช.,บัญชีทรัพยืสิน 6 รมต.,แสดงบัญชีทรัพยืสิน รมต.,ข่าวทั่วไป